fi de acum înainte imbrățișate și duse 
la îndeplinire de către acest. consiliu al 
celor mai buni. Și nu va fi, pentru un 
om de artă, cinste mai mare decit aceea 
de a fi chemat să-și pună măiestria sa in 
slujba “tuturor confraților lui, în calitate 
de membru al Asociaţiei. 

De la micul cerc de amatori de teatru 
pină la cei mai de seamă creatori, de la 
cîntărețul dintr-un ansamblu de cămin 
cultural, pină la virtuoz, aripa ocroti- 
toare şi spiritul călăuzitor al Asociaţiei ii 
va cuprinde pe toți cei ce se dăruiesc cu 
pasiune artei lor. Biblioteci, studii, publi- 
caţii periodice, conferințe sau spectacole 
experimentale, seminarii pe întreaga ţară, 
schimburi de studenţi, în sfirşit, orice mij- 
loace vor fi găsite necesare pentru inten- 
sificarea schimburilor artistice şi pentru 
-idicarea  măiestriei creatoare nu vor fi 
precupeţite. 

De la conducerea asociaţiei pină la cea 
mai îndepărtată ramificație a ei din ţară, 
contactul va fi strîns, efectiv, astfel ca 
glasul celor de prin îndepărtatele cătune 
ale ţării să fie ascultat, sfatul lor primit 
cu grijă, doleanţele lor drepte, satisfăcute. 
Căci să nu uităm că în orice mic cămin 
cultural se poate afirma un mare talent. 

Şi nu în zadar — adaugă primul secre- 
tar al asociației — artista poporului Lu- 
cia Sturdza Bulandra şi-a inchinat o par- 
te din timpul ei de activitate îndrumării 
pline de grijă a noii Asociații. - Este 
aceasta o garanţie, o pildă și un îndemn. 

M. Al. 


Primul turneu 


În memoriile recent apărute ale unor 
venerabili actori, evocarea primului turneu 
este întotdeauna nelipsită. Capitolele res- 
pective au deosebita savoare a amintirilor 
înduioșate şi, în afara dozei de pitoresc 
în sine, valoarea lor documentară e ine- 
puizabilă, fixînd în tipare istorico-literare 
o epocă cu moravurile și  personalită- 
tile ei. 

Probabil că la virsta şi faima respec- 
tivă, foştii absolvenți ai ultimei promoții 
a Institutului „I. L. Caragiale“ vor a- 
minti şi ei pe cîteva pagini de primul 
turneu actoricesc al teatrului lor experi- 
mental; aceasta nu numai pentru durata 


lui puțin obişnuită: 35 de zile care au 
reunit într-o sinuoasă linie geografică 15 
oraşe, de la sudica Constanţă la nordica 
aşezare de la Oradea-Mare. Cu o modes- 
tie inexplicabilă dacă o raportăm la tine- 
reţea și temeritatea lor artistică, partici- 
panţii, eroii acestui turneu, n-au îndrăznit 
să consemneze în presa cotidiană sau de 
tineret nici un ecou personal al acestei 
călătorii pline de inedit, învățăminte și — 
de ce să ocolim, — succes. Fie din pricina 
programării pentru amintirile de peste de- 
cenii sau din cauza altor strălucitoare e- 
venimente estivale, acest modest eveniment 
artistic a trecut cu totul neobservat. Sem- 
nalăm deci atenției faptul că 25 de ti- 
neri, actori începători, dornici de a-și ve- 
rifica darurile și dăruirea în fața unui 
public variat ca receptivitate şi exigență 
au întreprins o lungă călătorie de-a lungul 
şi de-a latul ţării, dind 30 de reprezen- 
taţii. z 

Domnişoara Nastasia de G. M. Zamfi- 
rescu, Copacii. mor în picioare de A. Cas- 
sona şi Vicleniile lui Scapin de Molière 
au constituit un repertoriu potrivit, variat 
şi interesant prin posibilitățile artistice de 
care dispune și evident... pretinde. Depă- 
şind nivelul unor spectacole pur experi- 
mentale şi eliberați de senzația intimida- 
toare a învățăceilor în veșnic examen în 
faţa profesorilor, colectivul a realizat, rind 
pe rind, seri „bune“, săli „proaste“, gafe, 
reușite, spectacole vii pline de elan, altele 
obosite, după tot tipicul necazurilor şi 
bucuriilor breslei. 

Spicuim din presa de provincie (pentru 
a ajuta ca material bibliografic la amin- 
tirile de mai tirziu !) citeva impresii com- 
petente sau spontane pe marginea unor 
spectacole. 

„Nu risc afirmind (şi furtunile de a- 
plauze de la pauze sau din final imi în: 
tăresc afirmația) că cele două spectacole 
au scos la iveală maturitatea artistică și 
forța creatcare a unui colectiv de tineri 
absolvenţi puşi pe fapte mari, realizările 
lor fiind demne de actori cu multă expe- 
riență de teatru. 

„„Fiindcă, ce putem spune de realizarea 
acelui savuros Scapin creat cu atita grație 
şi  dezinvoltură de Radu Voinescu, de 
nu mai puțin deliciosul şi ridicolul avar 
Geronte al lui Cosma Braşoveanu, de im- 
presionanta figură tragică a  Nastasiei, 

trăită cu atita forță și autenticitate de 
Geta Angheluţă, de figura plină de umor 
şi amărăciune a lui Ion Sorcovă (Gh. 
Popovici), de puternicul şi frămintatul ti- 
ran  Vulpașin întruchipat de Cristea A- 
vram, decit că toate aceste realizări sint 
expresia talentului cu care sint înzestrați 
acești tineri“. (Ziarul „Crişana“, Oradea, 
nr. 167/17 iulie 1957.) 

Ziarul „Szabad szó“ din Timișoara, 0- 
raş cu un public deosebit de sensibil la 
replicile mai profunde, notează : 

„Dacă ici. şi colo au fost excesivi, asta 
se justifică prim tinerețea lor, in orice 
caz, acești viitori actori ai scenelor noas- 
tre ne-au surprins prin măiestria lor”. 

Ziarul „Flacăra Iaşului" acordă un spa- 
țiu mai larg spectacolelor prezentate cu 
prilejul acestui turneu : 

„În spectacolul cu piesa Copacii mor 
în picioare (clasa profesoarei Marietta 
Sadova), aparițiile episodice au fost, în 
genere, mai izbutite, căci pe o întindere 
mică, rolul a,putut fi lucrat mai amă- 
nunțit. Astfel s-au remarcat: Florin Pier- 
sic în Cerșetorul, apariţie sumbră și stra- 
nie, realizată cu pondere şi inteligență... 

„Spectacolul cu Domnişoara Nastasia a 
lăsat să se simtă evident mîna tinărului 
regizor Dan  Alecsandrescu (clasa profe- 
sorului Gh. Dem. Loghin). Deşi a fost 
secondat de un decor nu totdeauna feri- 
cit, cum ar fi acela din actul II, cîrciu- 
ma modestă din mahalaua bucureșteană a- 
părea ca un fel de speluncă marinărească 
din care n-a lipsit decit piciorul de lemn 
al circiumarului, regizorul a dovedit o in- 
țelegere surprinzător de matură a piesci 
lui G. M. Zamfirescu... 

Remarcabili au fost Cristea Avram — 
Vulpaşin, pasionat, deși pe-alocuri retoric, 
cu atitudini ușor artificiale, Geta An- 
gheluță o Nastasie puternică, emoţionantă, 
Gh. Popovici-Poenaru, un Ion  Sorcovă, 
duios și cald, tumultuos și aspru, fidel 
complexității personajului. “ 

Asemenea comentarii favorabile, ca şi 
altele apărute în presa din provincie, ne 
asigură că roadele acestui turneu se vor 
răsfringe pozitiv în creaţiile acestor actori 

care au încetat a mai fi „boboci“, trecînd 
cu succes un adevărat examen de matu- 
ritate. 

M. I. 


Li 


Ne trebuie comedii, tovarăşe | 


„Şi, înainte de a-mi înmina premiul, 
unul din membrii juriului s-a ridicat în 
picioare, solemn, şi a vorbit: 

— Am ferma convingere că, începind 
din clipa aceasta, dumneata, dramaturg, 
tinăr premiant, vei da viață dorinței noa- 
stre, dorinței direcțiilor de teatru, de a 
îmbogăţi repertoriul nostru original, cu 
noi şi valoroase comedii! 

Am părăsit festivitatea purtind în bu- 
zunar premiul, iar în inimă, bucurie fără 
margini. Cea dintii piesă a mea, come- 
dia, a fost apreciată. Ah! O să trebuie 
să mă împart în zece, în douăzeci, în trei- 
zeci, în cite teatre există în țară, pentru 
ca să pot lua parte la toate premerele 
comediei mele ! 

Zăpada lui ianuarie scârțiia și ea ar- 
gintiu parcă, sub pașii care mă purtau 
spre glorie, cînd iată, destinul mi-l a- 
duce în cale pe bunul meu amic, direc- 
tor de teatru. Pe față i-am descifrat o 
durere adincă. În două cuvinte mi-a îm- 
părtăşit necazul său: 

— N-am comedii, n-am comedii ori- 
ginale, dragul meu! Am soris de altfel 
şi un articol în ziar pe tema aceasta. Ne 
trebuie comedii, tovarășe! „Dau un re- 
gat pentru o comedie!“ 

— Scoate regatul, mite comedia! Pre- 
miată ! Actuală ! Originală! Autorul sînt 
eu! 

A pălit: 

— Cum adică... stai... nici așa... ştii... 
eu aș vrea... dar consiliul... Dacă te joc 
pe tine... Ce fac cu Goldoni?.. El e 
clasic, tu mai trăieşti încă, ai timp să 
aștepți ! La revedere ! 

Cînd i-am răspuns „la revedere“, el 
se topise de mult după colț !... 

După un răstimp am pătruns în biroul 
lui S., director de teatru. Făcuse parte 
şi din comisie. Mă bătuse şi pe umăr. 
El m-a sfătuit să soniu piesa. Dinsul a 
izbit cu pumnul în masă la minister, la 
toate ședințele, vreme de un an și ju- 

